
I.

-Mondom neked, olyan csúf a szeme köze, hogy fájdalom. Nem is a szemei, azok még egyenként rendbe lennének, hanem a két szeme köze érted-e, az a kis rész a szemei között, na az. Még egy ilyen csúf dolog nincs rajta. S ezt mind akkor vettem észre, amikor már nem néztem többet a szemibe, de muszáj volt oda nézzek. Így hát megláttam a szeme közit. Mondom neked ember, ha még vaegyszer találkozol vele, oda ne nézzél semmi képpen. Lehet, hogy a hányinger is utolér. Gamat hely, mondom neked, nem tudom, hogyan tudja így elhanyagolni azt a négyzetcenti felületet őszintén. A te feleségeden is van ilyen hely?

-Figyelj, az én feleségem egy boszorkány. Egy igazi erdei boszorkány. Én alapból nem nézek a szeme felé se, nemhogy a közibe. Kék szemei vannak, de azok a hideg világító kékek tudod, szerintem még a sötétbe is világítanak.

-S akkor mikor szóba állsz vele, mit nézel?

-Én biza a homloka közepit.

-S az milyen?

-Hát az olyan, mint egy jégmező. Nincs rajta egy barázda se. Messziről látszik rajta, hogy a hideg, sivár hely. De még is ez a legkellemesebb hely a fején, amit nézni lehet.

-Szóval te félsz tőle akkor?

-Nem mondanám, csak ráz tőle a hideg. Olyan, mint az avas szalonna a hűtőbe tudod. A szagja nem az igazi, megenni nagyon nem akarod, de nem dobod ki soha, mer gondolod, hogy még jó lesz valamire.

-Na ilyent se hallottam még, még hogy avas szalonna.

-Ettél már avas szalonnát?

-Én éppen eleget a kiképzésen a Marson. Ezekbe a mesterséges légkörökbe valamiért hamar megavasodik, mégse az a jó levegő, ami otthon van.

-Mióta nem jártál haza?

-Én vagy hat éve.

-S ennyire hiányzik az asszony, hogy csak a szeme közire tudsz gondolni?

-Hiányzik a frásznak, tiszta öröm és boldogság ez a szolgálat. Csak remélni tudom, hogy mire haza engednek kap helyettem valaki mást. Mondjuk nehezen tudom elképzelni kinek kellene. Ha a tied avas szalonna, akkor az enyém olyan, mint a csimbókos kolbász. De az olyan, amibe csimbók csimbókot ér érted-e. Eszed, eszed s közbe nagyrészit kiköpködöd.

-Nekem hiányzik az enyém tudd meg. A főztje főleg. Tudod fiatalon vettem el, azt mondta mindenki, hogy ne búsulj mert baszni tud s főzni majd megtanul. Így is lett.

-Veszed észre, hogy csak kajáról beszélünk?

-Aham, mikor jön a váltás?

-Még egy fél óra, ahogy látom. Állj csak meg, ez itt mi?

-Hol?

-Itt ne, elég nagy és gyorsan mozog!

-Valami hiba lehet, ennyire gyorsan nem mozoghat semmi.

-Nem a francot, úristen pont felénk jön.

II.

Loholt a kapitány fel a hídra a nagy hírre. Futás közbe felborította Marcsikát a konyhásnénit ebédestől mindenestől. Nem állt meg bocsánatot kérni, tudta ez a fehérnép mire vállalkozik, őrjáratra jönni ennyi bakával ki ide a semmi közepébe nem kutyafasza. Hirtelen meg is becsülte ezt a csípd meg fogd meg Marcsit a Kapitány egy pillanatra, gondolta majd rajzol neki egy bukéta muskátlit ha lesz ideje. A Kapitány szeretett rajzolni, pedig eltitkolta az emberei elől, a végén még azt mondják, hogy buzis. Márpedig a 4.-edik plútói határvadász ezred kereső-kutató század kapitánya minden lehet, csak éppen buzis nem. Így hát összeszedte a tökeit, amiket 13 év szolgálat keményített meg és berontott a hídra és egyből nyakon csípte az éppen szolgálatban levő navigációs tisztet, Jóskát, aki épp az imént ecsetelte az otthon hagyott felesége szeme közit.

-Hogy hogy nem tudod, hogy mi az katona??

-Nem egyértelműek az adatok és nem tudom rendesen letapogatni, mind hibát ad ki a gép.

-Ilyent nem baszott az univerzum, milyen navigációs tiszt maga? Ennyi erővel beoszthatnám budi pucolásra is!

-Nem tudom, próbáljam meg bekapcsolni a mesterséges intelligenciát?

-Jaj csak azt ne, megfájdul a fejem tőle, bőven elég egy fehérnép erre a hajóra. Kérdezzem úgy akkor, hogy mi a legjobb tippje.

-Valamilyen felhő lehet, szerintem.

-Na ez aztán szenzációs, az Oort-felhő is amiben most vagyunk egy valamilyen felhő, amiről persze szart se tudunk. Még mindig felénk tart?

-Igen.

-Mennyi ennek a valószínűsége?

-Szinte semmi?

-Kérdezi vagy mondja.

-Nem tudom.

-Na figyeljen ide, kap 5 percet, hogy mondjon valami értelmeset különben szíjat hasítok a hátából és még hordani is fogom!

Azzal nagy dirrel-durral odaléptetett az első kormányoshoz.

-Kapitány! - szökkent fel egyből Petya közlegény.

A Kapitány azzal a sunggal egyből visszanyomta a helyére és vasöklével jót szorított Petya vállán.

-Figyelj ide te kis kukac, kitérő manőver most azonnal 0-3 irányba!

-Igenis Kapitány!!

Petya elfordította a hajót nagy nyekeregve, biza a legények a plútói kikötőbe spóroltak megint a gépzsírral. A Kapitány visszacsattogott Jóskához.

-Na?

-Nem jók a hírek kapitány, kérem ne üssön meg, de a felhőcske korrigálta az irányát.

-Hogy létezik?

-Nem tudom kapitány, tényleg.

-Nem tudsz te semmit. Félre.

Nyakon fogta Jóskát és kifordította a navigációs székből, majd megfogta Ferit, akinek éppen egy boszorkány a felesége és a helyébe ültette.

-Na, fiam, tájékoztass 5 percenként a helyzetéről. Hol a kommunikációs tiszt??

-Itt vagyok uram! - bújt ki az asztala alól Sándor a kom tiszt.

-Te mit bujkálsz az asztal alatt?

-Meg kellett ott nézzek valamit. - mondta lesütött fejjel Sándor.

-Megnézlek én mindjárt téged úgy, hogy belefosol a katona bakancsodba. Ülj a helyedre és próbáld meg felvenni a kapcsolatot ezzel a valamivel. Nekem az a tippem, hogy ennek esze van.

III.

Az első tiszt, mélyen tisztelt Teleki Kázmér a kis kabinjában üldögélt. István a király rockoperát hallgatott, felvizezett pálinkát iddogált és egy kis borotválkozó tükör segítségével éppen varkocsba fonta a haját, amikor egy poszt berúgta az ajtót.

-Hívassa a Kapitány a hídra most azonnal!

-Akció van? - csak ennyit kérdezett.

-Az.

Kázmér hamar felhörpintette az erősen felvizezett pálinkát, becsatolta zubbonya legfelső gombját, fellökte a posztot és futott a hídra. Mire odaért a Kapitány éppen fel akarta venni a kapcsolatot az idegen objektummal.

-Mehet Sándor?

-Igen Kapitány, nyitottam egy csatornát.

-Jól van. Békével jöttünk!

Kis recsegős szünet után jött a válasz.

-Békével jöttünk!

Mindenkinek kicsit felderült az arca, a Kapitány is elvigyorodott.

-Nem akarunk bántani senkit!

Újból egy kis szünet után érkezett a válasz.

-Nem akarunk bántani senkit!

Lassan kezdtek az emberek összenézni, de a Kapitány még mindig csak vigyorgott.

-Csupán őrjáraton vagyunk!

Kis szünet után megint jött a válasz.

-Csupán őrjáraton vagyunk!

Kázmér oldalba bökte a vigyorgó Kapitányt.

-Főnök, ez a micsoda ugyanazt mondja vissza mint amit te mondasz neki!

-Menj el Kázmér ne bolondíts meg, látod azt mondják békével jöttek.

-De tényleg egy az egybe azt mondja vissza, ezt figyeld. A hargitai juju madár az erdőben lakik!

Kis szünet után jött is a válasz.

-A hargitai juju madár az erdőben lakik!

-Beszarsz.

-Mondtam.

-Na elég ebből a hülyeségből, Ferikém, még mindig felénk tart az a valami?

-Aham és egyre gyorsul.

A Kapitány vállon ragadta Kázmért és belenézett a szemibe. Kázmér vigyázzba vágta magát és szalutált.

-Nem kell mondjon semmit Kapitány, értem és teszem a dolgom.

Azzal kiszaladt a hídról, hogy beöltözzön, a posztot pedig elküldte, hogy riassza a roham csapatot.

IV.

A Szent Anna járőrhajó roham csapata híresen brutális és hatékony volt. Nem hiába küldték ezt a hajót az Oort-felhőbe őrjáratra. A csapat csupa akciót látott, izmos, tetovált, trágár veteránokból állt akik általában előbb lőttek és utána kérdeztek, ők soha nem verekedni, hanem inkább verni mertek. Csupa elit katona, akik alig várták, hogy vérrel kenjék össze magukat most ott turakodtak a sikló előtt teljes fegyverzetben és űrruhában. Kázmér ott lépdelt előttük nagy peckesen, mint tojóstyúk a csirkéi előtt. Még egy kis könnycseppet is elmorzsolt meghatódottságában. Nem volt beszéd, nem volt lelkesítő duma, mint a filmekben. Ezek az emberek feltúrázták saját magukat. Beszálltak csendbe a siklóba, becsukták az ajtót maguk után és azt sem kérdezték hova mennek. 

Fent a hídon a Kapitány kért magának egy forró csésze kávét és rágyújtott egy agyon rágott bőrszivarra majd beleült a székébe. Kicsit el

